Zapošljavanje državljanina treće zemlje na temelju godišnje kvote

- uputa za postupanje -

Zahtjev se podnosi **policijskoj upravi/postaji** nadležnoj prema **mjestu boravišta stranca**.

U pravilu dokumente podnose poslodavci u RH, što je ujedno i preporuka. Dokumenti se mogu predati i u konzularnom uredu RH u trećoj zemlji, no time se postupak znatno odužuje.

**DOKUMENTI** koje je potrebno podnijeti

- **zahtjev** za izdavanje dozvole za boravak i rad (**obrazac 9a)**[**https://www.mup.hr/UserDocsImages/Dokumenti/stranci/2013/obrazac\_9a.pdf**](https://www.mup.hr/UserDocsImages/Dokumenti/stranci/2013/obrazac_9a.pdf))

- **fotografiju** u boji veličine 35x45 mm

- presliku valjane **putovnice**

- **dokaz o zdravstvenom osiguranju**:

* za državljane država s kojima RH ima sklopljen ugovor o socijalnom osiguranju - bolesnički list HZZO-a (**BiH, Makedonija, Srbija, Turska, Crna Gora**) ili ugovorom predviđena **potvrda stranog zdravstvenog osiguranja** ili drugi dokaz predviđen ugovorom o socijalnom osiguranju;
* za državljane država s kojima **RH nema sklopljen ugovor** o socijalnom osiguranju **-** **putno zdravstveno osiguranje**, a po odobrenju privremenog boravka dužni su se javiti nadležnom uredu HZZO-a radi utvrđivanja prava na zdravstveno osiguranje prema propisima o zdravstvenom osiguranju stranaca u RH

- **predugovor o radu** koji mora sadržavati istinite podatke o **zanimanju i vrsti posla**, podatke o **nazivu posla**, uvjetima rada i **plaći**;

- podatak o plaći iz predugovora o radu ujedno je i dokaz o osiguranim sredstvima za uzdržavanje;

- dokaz o stečenoj obrazovnoj kvalifikaciji i osposobljenosti stranca (**diploma, svjedodžba, radna knjižica, majstorski ispit ili uvjerenje o stručnom usavršavanju**), a kojim se dokazuje zanimanje navedeno u predugovoru o radu;

- **izvadak iz Obrtnog registra**, ne stariji od 6 mjeseci

NAKNADA

* 560,00 kuna za izdavanje dozvole za boravak i rad
* 240,00 kuna za izdavanje biometrijske dozvole boravka
* 70,00 kuna upravne pristojbe za dozvolu boravka

- iznosi se plaćaju putem općih **uplatnica koje se dobiju** u nadležnoj policijskoj upravi/postaji **(ili virmanom** s računa obrta)

Po okončanju postupka, ako zahtjev nije usvojen, može se podnijeti žalba Povjerenstvu za žalbe.